kardosdrur/scandi-wiki huggingface dataset:
Dobšiná Ishulen

Dobšiná Ishulen (; ) er en ishule i Slovakiet nær minebyen Dobšiná i bjergkæden Slovakiske Paradis. Den ligger i Slovakiske Paradis Nationalpark, og blev i år 2000 optaget på UNESCOs verdensarvsliste som en del af hulerne i Aggtelek Karst og slovakiske Karst.

Berømte besøgende til ishulen har været prins August von Sachsen Gotha og hans kone (1872), Ferdinand de Lesseps (konstruktør af Suez-kanalen) og et parti af franske forfattere (1884), den bulgarske tsar Ferdinand I (1890) og polarforsker Fridtjof Nansen (1900).

Historie 
Hulen blev opdaget den 15. juni 1870 af den kongelige minedriftstekniker Jenő Ruffinyi, ledsaget af Gustáv Lang og Andrej Mega, skønt indgangen var kendt fra tidernes morgen af hyrder og jægere som Studená diera (kolde hul). Hulen blev åbnet for offentligheden et år efter dens opdagelse. I 1887 var det den første elektrisk oplyste hule i Europa .

Omkring dette tidspunkt blev der rapporteret om 7.171 kvadratmeter af hulens kendte område på 8.874 kvadratmeter dækket af is. Det samlede isvolumen blev anslået til 125.000 kubikmeter  hvilket gør det til en af de vigtigste isgrotter i verden. Isens tykkelse når op til 26,5 m.

Hulegulvet falder fra indgangen mod nord; hvilket resulterer i hurtig afkøling af hulen om vinteren, da kold luft synker. På den anden side er hulen ret beskyttet mod det varme miljø om sommeren. Således forbliver det årlige temperaturgennemsnit omkring 0 ° C. Hulen frøs, og denne cyklus gentog sig i mange århundreder. Hulens alder estimeres til ca. 250.000 år.

Den ligger 130 m over Hnilec-floden, og indgangen ligger i en højde af 971 m. Hulens samlede længde er 1.491 m  (nogle kilder hævder 1.232 m  ), hvoraf 475 m er åbne for offentligheden fra maj til september.

Kilder og henvisninger 

 Dobšiná ishule n ved den slovakiske huleadministration
 Dobšiná ishulen ved Slovakiet. Rejse
 Dobšiná ishulen
 Fotos 

Verdensarvsområder i Slovakiet
Vestkarpaterne
Grotter
Schottish

Schottish er en pardans som kom frem i Danmark i slutningen af 1800-tallet.

Dansens fremkomst og popularitet kan bl.a. følges i værker af D.T.S. Bjerregaard, som hovedsagelig stammer fra perioden 1879-1916. De fleste af hans værker er polkaer, valse, galopper, hopsaer og mazurkaer. Og fra 1900 også en schottish, omtalt som en "Amerikansk dans". Igen i 1903 men nu som en slags polska og hvor stavemåden er "schottisch". Fra da af optræder schottish regelmæssigt i D.T.S. Bjerregaards værker. Fra 1907 endog ret ofte som første nummer i hans Baldanse hæfter, hvilket kan tolkes som et udtryk for popularitet.

Kilder og henvisninger 

Folkedans
Infernals diskografi

Dette er diskografi af dansk dance-duo Infernal bestående af bandets medlemmer Lina Rafn (billedet), Paw Lagermann og eks-bandmedlem Søren Haahr, der forlod bandet efter udgivelsen af deres debutalbum, Infernal Affairs i 1998.

Album

Studiealbum

Singler 

 (*) Hitlistepositionerne er baseret på Download Top-20 hitlisten i Danmark, som er baseret på digital salg.
{|class="wikitable plainrowheaders" style="text-align:center;" border="1"

Noter

Referencer

Eksterne henvisninger 

Diskografier
Infernal
Petra De Sutter

Petra De Sutter (født 10. juni 1963) er en belgisk gynækolog og politiker fra det grønne parti, der har fungeret som vicepremierminister i regeringen for premierminister Alexander De Croo siden 2020.

Hun er den første transkønnede minister i Europa.

De Sutter var tidligere medlem af Europa-Parlamentet fra 2019 til 2020. Hun har også arbejdet som professor i gynækologi ved Gent Universitet, leder af Afdelingen for reproduktiv medicin ved Gent Universitetshospital (UZ Gent).

Referencer 

Politikere fra Belgien
Medlemmer af Europa-Parlamentet fra Belgien
Transkønnede
Flandern Rundt 2020

Flandern Rundt 2020 var den 104. udgave af cykelløbet Flandern Rundt. Det belgiske monument var et 241 km langt linjeløb med start i Antwerpen og mål i Oudenaarde. Det var oprindeligt planlagt til at være afholdt 5. april 2020, men blev på grund af den globale coronaviruspandemi udskudt til 18. oktober. Samtidig med udskydelsen af løbet blev ruten også forkortet fra at være 267 kilometer langt til 241, og derfor skulle rytterne ikke skal op af Muur van Geraardsbergen, den klassiske brostensstigning med et kapel på toppen. Løbet var en del af UCI's World Tour-kalender i 2020.

Den hollandske mester Mathieu van der Poel fra  vandt løbet efter en tæt spurt mod belgiske Wout van Aert fra .

Resultater

Hold og ryttere

Danske ryttere 

* DNF = gennemførte ikke

Startliste

Se også 
 Flandern Rundt for kvinder 2020

Referencer

Eksterne henvisninger 
 
 

2020
UCI World Tour 2020
Eindhoven Museum

Eindhoven Museum er et arkæologisk frilandsmuseum i Eindhoven, Holland, der fokuserer på jernalderen og middelalderen. Det ligger i provinsen Noord-Brabant. Museet fokuserer på dagligliv og hverdagsaktiviteter i de bemeldte tidsperioder via rekonstruktioner af bygninger og demonstrationer formidling af daglige rutiner og håndværk. Eksempelvis blive der lavet mad over bål, der bliver demonstreret lege fra middelalderen, og grupper af skolebørn kan overnatte i staldene.

Museet har flere målgrupper; de primæer er skolebørn, der udgør størstedelen af de besøgende på hverdage. I weekender og ferier er målgrupperne dog almindelige turister. Museet har meget living history og semi-historisk reenactment. I feriesæsonen er der ekstra aktiviteter for børn.

Referencer

Eksterne henvisninger 

Museer i Nederlandene
Frilandsmuseer
Museer etableret i 1982
Eindhoven
Eksperimentel arkæologi
Gent-Wevelgem 2020

Gent-Wevelgem 2020 var den 82. udgave af cykelløbet Gent-Wevelgem. Det belgiske brostensløb var et 238 km langt linjeløb med start i Ieper (Ypres) og mål i Wevelgem. Det var oprindeligt planlagt til at være afholdt 29. marts 2020, men blev på grund af den globale coronaviruspandemi udskudt til 11. oktober. Samtidig med udskydelsen af løbet blev ruten også forkortet fra at være 254,7 kilometer langt til 238, og derfor skulle rytterne efter 130 kilometers kørsel ikke have en afstikker ind i Frankrig. Løbet var en del af UCI's World Tour-kalender i 2020. Løbet blev vundet af danske Mads Pedersen fra .

Resultater

Hold og ryttere

Danske ryttere 

* DNF = gennemførte ikke

Startliste

Se også 
 Gent-Wevelgem for kvinder 2020

Referencer

Eksterne henvisninger 
 
 

2020
UCI World Tour 2020
Østre Skøjtehal

Østre Skøjtehal er en skøjtehal som ligger Østre Gasværksgrunden på Østerbro i København, nærmere betegnet Sionsgade 15. 

Byggeriet af den permanente skøjtehal på den sydlige del af  Gasværksgrunden blev endeligt vedtaget af Københavns Kommunes Borgerrepræsentation 2015. Finansieringsmodellen blev vedtaget i 2016 og skøjtehalen forventes taget i brug i marts 2021.

Skøjtehallen byder på én isbane på 30×60 meter med service- og klubfaciliteter til hallens brugere samt publikumsområder med plads til 500 tilskuere, heraf 300 siddepladser og 200 ståpladser.

Inden den permanente skøjtehal blev bygget var der på samme plads en midlertidige boblehal. Den blev nedrevet i 2011.

Ishaller i Danmark
Skøjtehal
Skøjtehaller i Danmark
Tobias Bukkehave

Tobias Bukkehave (født 5. august 1980 i Svendborg) er en dansk forfatter, kulturanmelder og medieekspert. Han er uddannet cand.mag. i film- og medievidenskab fra Københavns Universitet.

Bukkehave debuterede i 2018 med fantasyromanen Elmer Balthazar: Rejsen til Arkadia, som blev nomineret til Orla-prisen. Efterfølgende er de to andre bind i trilogien udkommet.

I 2020 udkom spionthrilleren Kongetro, og i 2022 udkom Arvestål, som er andet bind i serien om agenten Tom Cortzen og Sektor 7 . Arvestål blev indstillet til Jyllands-Postens Litteraturpris. Et tredje bind med titlen Aftenland er under udarbejdelse.

Tobias Bukkehave har i en årrække arbejdet som manuskriptkonsulent og konceptudvikler og har foruden sit skønlitterære virke også skrevet fagbogen 50 TV-serier du skal se (2013).

Bibliografi 
 Arvestål, roman, Politikens Forlag, 2020. 
 Kongetro, roman, Politikens Forlag, 2020. 
 Under månen, novelle, Carlsen, 2019. 
 Elmer Baltazar: Truslen fra Kragoria, børneroman, Carlsen, 2018.  
 Elmer Baltazar: Rejsen til Arkadia, børneroman, Carlsen, 2018.  
 Niller på nettet, børnebog, Carlsen, 2018. 
 50 tv-serier du skal se, fagbog, Gyldendal, 2013.

Referencer

Eksterne henvisninger 
 

Personer fra Svendborg
Romanforfattere fra Danmark
Børnebogsforfattere fra Danmark
Paris-Roubaix 2020

Paris-Roubaix 2020 skulle have været den 118. udgave af cykelløbet Paris-Roubaix. Det franske brostensmonument var planlagt til et 259 km langt linjeløb med start i Compiègne og mål på Vélodrome André-Pétrieux i Roubaix. I alt skulle rytterne have kørt på 54,5 km brosten fordelt på 29 sektorer. Det var oprindeligt planlagt til at være afholdt 12. april 2020, men blev på grund af den globale coronaviruspandemi udskudt til 25. oktober. Den 9. oktober meddelte løbsarrangør ASO at løbet var blev aflyst på grund af sundhedssituationen med covid-19, og med restriktioner udstukket af de franske myndigheder.

For første gang nogensinde skulle der også have været afholdt et Paris-Roubaix for kvinder. Dette løb skulle køres samme dag med start i Denain. Begge løb skulle have været kørt samme dag som den afsluttende etape i Giro d’Italia, og en stor bjergetape i Vuelta a España. Paris-Roubaix var en del af UCI's World Tour-kalender i 2020.

Hold og ryttere

Se også 
 Paris-Roubaix for kvinder 2020

Referencer

Eksterne henvisninger 

2020
UCI World Tour 2020
Knut Ansgar Nelson

Knut Ansgar Nelson (1. oktober 1906 - 31. marts 1990) var en danskfødt konvertit til romersk katolicisme, der var biskop i Stockholm fra 1957 til 1962.

Liv 
Nelson blev født i 1906 i Frederiksværk, Danmark, men rejste til USA i 1925.  Han blev katolik, mens han arbejdede i Salem, Massachusetts og studerede middelalderkunst. I maj 1931 trådte han ind i Portsmouth Priory, Rhode Island, hvor han afgav højtideligt løfte i 1935.  Han blev ordineret til præst den 22. maj 1937.

I sine tidlige år i klosteret underviste han i oldtidskundskab i den daværende Portsmouth Priory School. Efter sin pensionering gav han filosofiseminarer til novicer og til de snart færdige studerende på skolen.

Den 11. august 1947 blev han udnævnt som koadjutor i Sveriges Apostoliske vikariat, som titulær biskop af Bilta (Tunesien). Han blev den 8. september samme år, ved en ceremoni i Cathedral of Saints Peter and Paul i Providence, Rhode Island, indviet som biskop af Amleto Giovanni Cicognani, nuntius for USA.

I 1951 besøgte han Duane Garrison Hunt i Salt Lake City, og ved den lejlighed blev han interviewet om indflydelsen af sovjetisk politik på kristendommens tilstand i Skandinavien.

Da Stockholm blev et uafhængigt bispedømme i 1953, blev Nelson biskoppelig koadjutor. Han besteg bispedømmet den 1. oktober 1957 og forlod stillingen den 2. juli 1962. Efter sin pensionering var han kapellan for nonner i Schweiz i fem år, før han vendte tilbage til Portsmouth Abbey.

Efter sin pensionering var han titulærbiskop af Dura.

Nelson døde i Newport Hospital, Newport, Rhode Island den 31. marts 1990.

Erindring 
I 1996 blev der oprettet et stipendium ved Portsmouth Abbey School ved navn "Bishop Ansgar Nelson OSB Memorial Fund".

Referencer

Eksterne links 

 Catholic-Hierarchy.org .

Katolske biskopper fra Danmark
Stirling III BF461

Stirling III BF461 var et engelsk bombe- og minelægningsfly der styrtede ned ved Kallerup i Thy den 4. november 1943. Stirling flyet blev skudt ned af 2 tyske JU88 natjagere i forbindelse med en mineudlægningsoperation til Østersøen.

Fem overlevende fra flystyrtet blev taget til fange, mens én flygtede fra Thisted Sygehus og blev hjulpet til Sverige. Et dræbt besætningsmedlem, William James Champion, blev begravet den 13. november 1943. Under samme operation styrtede Stirling III BK778 ned ved Beersted omkring 2 km mod syd.

Kilder og henvisninger

Danmark under 2. verdenskrig
Vélodrome André-Pétrieux

Vélodrome André-Pétrieux (omtalt Velodromen i Roubaix) er en 500 meter lang udendørs cykelbane, beliggende i Roubaix i det franske departement Nord. Banen blev indviet i 1936, og siden 1943 har det klassiske cykelløb Paris-Roubaix haft mål her.

Referencer

Eksterne henvisninger 

Paris-Roubaix
Roubaix
Cykelsport i Frankrig
Idrætsanlæg i Frankrig
Etableret i 1936
Jørgen Møller

Jørgen Møller (født den 4. november 1873 i Otterup, død den 20. november 1944 i København) var en dansk skakmester.

Møller blev to gange nordisk mester, første gang i København i 1899 og anden gang i Göteborg 1901. Han var dermed den anden og tredje skakmester i denne turnering.

I begyndelsen af sin karriere kom han på en delt fjerde og femteplads i København i 1895. Han kom på anden plads, bag Sven Otto Svensson, i Stockholm i 1897 (1. nordiske turnering) og tog 4. plads i København i 1907 (6. nordiske turnering).

I 1920 fik han en delt 13.- og 14.-plads i Göteborg. I 1923 fik han en 6. plads i København.

Skaktræk 
Hans navn er knyttet til Møller-angrebet i Giuoco Piano (1.e4 e5 2. Nf3 Nc6 3. Bc4 Bc5 4.c3 Nf6 5.d4 ed4 6.cd4 Bb4 + 7. Nc3 Nxe4 8. O – O Bxc3 9. d5 ) og Møller-forsvaret i Ruy Lopez (1.e4 e5 2. Nf3 Nc6 3. BB5 a6 4. Ba4 Nf6 5. O – O Bc5 ).

Referencer

Eksterne henvisninger 
 

Personer fra Nordfyns Kommune
Skakspillere fra Danmark
Jenny Hempel

Jenny Hempel (efter ægteskab: Jenny Munthe) (19. februar 1882 - 13. januar 1975) var en dansk pioner inden for plantefysiologi. I 1916 var hun den første danske kvinde, der fik en doktorgrad inden for botanik - og indtil 1956 den eneste. Hun opdagede døgnudsvingene i surhedsgraden af celler i sukkulente planter, som nu er kendt for at være forbundet med CAM-planternes fotosyntese.

Liv 
Jenny Hempel var datter af en apoteker i København. Hun studerede plantefysiologi under professor Wilhelm Johannsen sammen med P. Boysen Jensen. Hun modtog magistergraden i 1911 for sine studier om etherens indvirkning på plantevækst. Derefter arbejdede hun med SPL Sørensen på Carlsberg Laboratorium. Der studerede hun plantesafters pH, særligt døgnudsvingene i saftens surhed i sukkulente planter, der først blev observeret af Benjamin Heyne. Hun tog sin ph.d. om dette emne i 1916.

I 1917 giftede hun sig med den norske bibliotekar Wilhelm Munthe, med hvem hun havde to sønner, hvoraf den ene var Preben Munthe. Efter hendes ægteskab opgav hun sin videnskabelige karriere. Hendes opdagelser førte direkte til de bredere undersøgelser af pH i jord og planter, udført af Christen Raunkiær og under ham Carsten Olsen.

Referencer 

Alumni fra Københavns Universitet
Botanikere fra Danmark
Ansatte ved Carlsberg Laboratorium
Peter Boysen Jensen

Peter Boysen Jensen (født den 18. januar 1883 i Hjerting, død den 21. november 1959) var en dansk plantefysiolog.

Karriere 
Boysen Jensen blev mag.scient. i 1908 og dr. phil. i 1910 med afhandlingen Sukkersønderdelingen under Respirationsprocessen hos højere Planter. Han var assistent ved Københavns universitets plantefysiologiske laboratorium i perioden 1907-27, lektor i plantefysiologi samme sted i perioden 1922-27 og professor fra 1927. Han blev medlem af Videnskabernes Selskab 1929 og af Kungliga Vetenskapsakademien i Stockholm 1938.

Studier af fototropisme 

Charles Darwin havde i 1880 vist, at når en græsspire (et såkaldt koleoptil) vokser mod lys der kommer fra siden (fototropisme), er det spidsen af spiren der sanser lyset, og ikke den nedre del af spiren, der ellers er den del der krummer sig mod lyset.

Peter Boysen Jensen viste i 1910, at det fototropiske stimulus i et havrekoleoptil er mobilt og kan forplante sig gennem et snit. Disse eksperimenter blev udvidet og offentliggjort mere detaljeret på fransk i 1911 og på tysk i 1913. Han fandt ud af, at spidsen af koleoptilet kunne skæres af og sættes på igen, og at en efterfølgende ensidig belysning stadig var i stand til at producere en positiv fototrop krumning i den basale del af koleoptilet. Han demonstrerede, at transmissionen kunne finde sted gennem et tyndt lag gelatine, der adskilte den ensidigt belyste spids fra den nederste del af koleoptilet. Ved at indsætte et stykke uigennemtrængeligt glimmer kunne han blokere transmission i henholdsvis den oplyste og ikke-oplyste side af spidsen, hvilket tillod ham at vise, at transmissionen fandt sted i skyggesiden af den belyste spids, og udløste øget vækst i den langsgående skyggeside af koleoptilet, hvilket resulterer i at koleoptilet krummer sig mod lyset.

I 1911 konkluderede Boysen Jensen ud fra sine eksperimentelle resultater, at transmissionen af den fototropiske stimulus ikke var en fysisk effekt (f.eks. på grund af en ændring i trykket), men serait dû à une migration de substance ou d’ions (måtte skyldes transport af et stof eller af ioner). Disse resultater var grundlæggende for at forstå tropismer og ledte til opdagelsen af planternes væksthormon, auxin.

Referencer

Kilder

Eksterne links 

 Nekrolog 

Medlemmer af Videnskabernes Selskab
Medlemmer af Kungliga Vetenskapsakademien
Professorer fra Københavns Universitet
Botanikere fra Danmark
Salmonsens
The Free Design

The Free Design var en amerikansk vokalgruppe, hvor alle gruppens medlemmer var medlemmer af Dedrick-familien. Den oprindelige gruppe bestod af Chris Dedrick (12. September 1947 – 6. August 2010), Sandy Dedrick og Bruce Dedrick. Lillesøster Ellen Dedrick kom med i gruppen efter det første album. Gruppen udsendte syv albums i perioden 1967 - 1972. Gruppen blev kort gendannet i 2000-2001 og indspillede deres otende og sidste album. De fleste af gruppens sange var skrevet af gruppens leder Chris Dedrick, og gruppen blev oftest akkompagneret på pladerne af studiemusikere.

Deres musik indeholdt komplekse harmonier, kontrapunkt, jazz-agtige akkordforløb, og off-beat rytmer, som produkt af Chris Dedricks klassiske musikuddannelse.

Blandt deres mest kendte sange er Kites Are Fun og Love you.

Gruppen opnåede ikke den store kommercielle succes og anerkendelse i deres karriere, men deres arbejde har senere haft indflydelse på andre bands heriblandt Stereolab, Cornelius, Pizzicato Five, Beck og The High Llamas.

Diskografi 
 Kites Are Fun (1967)
 You Could Be Born Again (1968)
 Heaven/Earth (1969)
 Stars/Time/Bubbles/Love (1970)
 ...Sing for Very Important People (1970)
 One By One (1971)
 There is a Song (1972)
 Cosmic Peekaboo (2001)
 The Now Sound Redesigned (2005)

Eksterne henvisninger 
 
 Official Free Design Site 
 Chris Dedrick official site
 Profile on cbc.ca

Musikgrupper fra USA
Musikgrupper fra 1967
Stirling III BK778

Stirling III BK778 var et engelsk bombe- og minelægningsfly, der styrtede ned i Danmark ved Beerstedgård syd for Thisted den 4. november 1943. Dette skete i forbindelse med den samme mineudlægningsoperation til Østersøen, hvor Stirling III BF461 styrtede ned ved Kallerup omkring 2 km mod nord. 

Alle om bord på Stirling III BK778 blev dræbt. Seks dræbte besætningsmedlemmer blev begravet i Frederikshavn den 13. november 1943. Af det syvende besætningsmedlem, Sgt Copeland, blev der aldrig fundet noget spor.

Referencer 

Danmark under 2. verdenskrig
Muladi

Muladi ( , flertal ;  , flertal ;   eller  , flertal  eller ; , muwallad, flertal  muwalladūn eller  muwalladīn) var muslimer af lokal afstamning eller med blandet arabisk, berbisk og iberisk oprindelse, som levede i Al-Andalus i Middelalderen. De blev også kaldt "Musalimah" (Islamiseret). I sin bredere betydning anvendes ordet muwallad også til at beskrive arabere af blandet ophav, især de der ikke lever i Arabien.

Etymologi 

De spanske, portugisiske og catalanske ord muladí, muladi eller muladita stammer fra det arabiske muwallad. Ordets grundlæggende betydning er en person af blandet herkomst, især en efterkommer af en araber og en ikke-araber, som væksede op påvirket af et arabisk samfund og som blev undervist i islamisk kultur. Muladi er den spanske form af ordet muwalladun, der henviser til arabisk-talende muslimer af spansk herkomst.

Muwallad kommer af walad (), der betyder "efterkommer, søn". Muwallad henviser dermed til efterkommere af muslimske mænd og fremmede, ikke-muslimske kvinder.

Kendte muladi 
 Aben Humeya
 Abu Hafs
 Abu Jafar ibn Harun al-Turjali
 Abu Taur of Huesca
 Al-Tutili
 Al-Udri
 Amrus ibn Yusuf
 Ibn al-Qūṭiyya
 Ibn al-Yayyab
 Ibn ar-Tafiz
 Ibn Ammar
 Ibn Faradi
 Ibn Gharsiya
 Ibn Hazm
 Ibn Marwan
 Ibn Quzman
 Muhammad al-Tawil of Huesca
 Musa ibn Musa ibn Qasi

Fodnoter

Referencer 
 Thomas F. Glick: Islamic and Christian Spain in the Early Middle Ages
 S. M. Imamuddin, Muslim Spain 711–1492 A.D.: A Sociological Study, BRILL (1981), .
 Harvey, L. P. Muslims in Spain, 1500 to 1614: 1500 to 1614 . University of Chicago Press, 2005. 
 Salma Khadra Jayyusi, Manuela Marín. The Legacy of Muslim Spain. BRILL, 1992. 
 Ivan van Sertima, Golden Age of the Moor. Transaction Publishers, 1992. 

Andalusien
Victor Torp

Victor Torp (født 30. juli 1999) er en dansk fodboldspiller, der spiller for den norske klubSarpsborg 08 FF.

Klubkarriere 
Victor Torp begyndte sin karriere i Lemvig GF, hvorefter han skiftede videre til Herning Elite, og senere blev han en del af talentakademiet i FC Midtjylland.

FC Midtjylland 
Victor Torp spillede for FC Midtjylland U/19, hvor efter han blev rykket op på 1. holdet.

I slutningen af juni 2018 blev Torp udlejet til 1. divisionsklubben FC Fredericia sammen med Sebastian Buch Jensen og Henry Uzochukwu. Han skrev under på en kontrakt gældende for 2018-19-sæsonen. Han spillede i efteråret 2018 19 kampe for førsteholdet, hvilket han af bold.dk fik ros for.

Ved træningslejren i februar 2019 blev han langtidskadet med en "betændelse i den nederste del af maven omkring skambenet", hvilket formentlig skyldtes en overbelastning, hvorefter han var ukampdygtig i tre måneder. Han trænede omkring sommerferien 2019 med i FC Midtjylland, men fik sidenhen konstateret sportsbrok med to operationer til følge. Han var ved vintertid i 2019 klar til at spille fodbold igen, men vejen til spilletid i FC Midtjylland var nu lang.

Den 27. januar 2020 blev det offentliggjort, at Torp blev udlejet til FC Fredericia for anden gang. Denne gang skrev han under på en aftale gældende for den resterende del af 2019-20-sæsonen. Han udtalte i forbindelse med lejeaftalen, at "lejeaftalen er i gåseøjne kun et halvt år, og derfor var FC Fredericia den perfekte løsning, fordi jeg kender klubben og spillerne, og de kender mig. Det talte i høj grad for min beslutning, at jeg havde så godt et indtryk af klubben".

Den 18. september 2020 kunne Lyngby Boldklub offentliggøre, at de lejede Victor Torp. I samme ombæring skrev han under på en femårig kontraktforlængelse med FC Midtjylland, og lejeaftalen med Lyngby Boldklub havde en varighed af et år.

Han scorede den 1. december 2020 sit første mål i Superligaen, da han scorede til 2-2 i ude mod FC København.

Referencer

Eksterne henvisninger 
 

Fodboldspillere fra Danmark
Fodboldspillere fra FC Midtjylland
Fodboldspillere fra FC Fredericia
Fodboldspillere fra Lyngby Boldklub
Axel Arendrup

Axel Jerome Arendrup (25. juni 1876 i Kairo, Egypten – 5. april 1896 på Madeira, Portugal) var en dansk tennispioner, dansk mester i herredouble med Folmer Hansen 1891.

Axel Arendrup boede i Egypten frem til hans danske far Adolph Arendrups død i 1875. Hans engelske mor Edith Mary Courtauld flyttede derefter, med den 9-årige Axel og hans to stedsøstre til Wimbledon i sydvestre London.
Han var nevø til Albert Arendrup og Christian Arendrup. 

Axel Arendrup døde i tyfus kun 19 år gammel.

Kilder og henvisninger 

Foto

Tennisspillere fra Danmark
Personer fra Kairo
Danskere i 1800-tallet
Tennisspillere fra KB Tennis